EkBass/fiwiki-20250220-pages-articles huggingface dataset:
Raisa Porrasmaa

Raisa Porrasmaa (s. 1981 Juuka) on suomalainen japanologi, kääntäjä ja tietokirjailija. Porrasmaa valmistui filosofian maisteriksi Helsingin yliopistosta vuonna 2010. Porrasmaa on kirjoittanut kirjoja Japanista ja opettanut japanin kieltä. Hän on suomentanut Haruki Murakamin teoksia, joista Värittömän miehen vaellusvuodet (2014) oli ensimmäinen suoraan japanista suomennettu Murakamin teos.Kohtaamiset, Suomen Kuvalehti, 33/2014 sivu 55 Porrasmaa asuu Helsingissä ja Tokiossa. ==Teokset== * * * ===Suomennokset=== * * * * Bandi: Syytös. Seitsemän kertomusta Pohjois-Koreasta. (Perustuu ranskannokseen La Dénonciation. Alkuteos: Gobal) Helsinki: S&S;, 2017 ISBN 978-951-52-4130-6 * Kawakami, Hiromi: Sensein salkku. (Sensei no kaban). Helsinki: S&S;, 2018 ISBN 978-951-52-4449-9 * Hiro Arikawa: Matkakissan muistelmia. (Tabineko ripōto). Helsinki: S&S;, 2019 ISBN 978-951-52-4694-3 * Sayaka Murata: Lähikaupan nainen. (Konbini ningen). Helsinki: Gummerus, 2020 ISBN 978-951-24-1820-6 * Keigo Higashino: Uskollinen naapuri. (Yōgisha X no kenshin). Helsinki: Punainen Silakka, 2020 ISBN 978-952-69-3460-0 * Durian Sukegawa: Tokuen resepti. (An). Turku: Sammakko, 2020 ISBN 978-952-48-3395-0 * Keigo Higashino: Myrkyllinen liitto. (Seijo no kyūsai). Helsinki: Punainen Silakka, 2021 ISBN 978-952-69-3463-1 * Natsukawa, Sōsuke: Kissa joka suojeli kirjoja. (Hon o mamorō to suru neko no hanashi). Helsinki: Tammi, 2021 ISBN 978-952-04-3254-6 * Sayaka Murata: Maan asukit. (Chikyu seijin). Helsinki: Gummerus, 2022. ISBN 978-951-24-2959-2 * Keigo Higashino: Namiyan puodin ihmeet. (Namiya zakkaten no kiseki). Helsinki: Punainen Silakka, 2022 ISBN 978-952-69-3467-9 * Kikuko Tsumura: Unelma helposta työstä. (Kono yo ni tayasui shigoto wa nai). Helsinki: Into Kustannus, 2022 ISBN 978-952-35-1962-6 * Emi Yagi: Tyhjyyspäiväkirja (Kuushin techoo). Helsinki: Tammi, 2023 ISBN 978-951-14-5599-8 * Miri Yû: Uenon asema (JR Ueno-eki Kooen guchi). Turku: Sammakko 2023 ISBN 978-952-48-3436-0 ;Novellit * Hiromi Kawakami: Blue moon, novelli, julkaisussa: Granta 5 Venäjä. Otava, 2015 ISBN 978-951-1-29116-9 * Yukiko Motoya: Koirat, novelli, julkaisussa: Granta 8 Eläin. Otava, 2017 ISBN 978-951-1-30831-7 ==Lähteet== Luokka:Suomentajat Luokka:Suomalaiset tietokirjailijat Luokka:Japanologit Luokka:Vuonna 1981 syntyneet Luokka:Elävät henkilöt
Shōichi Sugita

Shōichi Sugita (, 1924 – 15. huhtikuuta 1945 Niigatan prefektuuri) oli japanilainen hävittäjälentäjä ja hävittäjä-ässä toisessa maailmansodassa. Sugitalle on vahvistettu 70 tehtyä ilmavoittoa ja lisäksi 40 jaettua pudotusta.Sakaida 2002: s. 91. Ylipursimies Sugita oli suojaamassa Mitsubishi A6M Reisen Zero -hävittäjällä keisarillisen Japanin laivaston amiraalia Isoroku Yamamotoa kuljettanutta Mitsubishi G4M Betty -konetta. Kone ammuttiin alas operaatio Kostossa Bougainvillen rannikon yläpuolella, kun se oli 18. huhtikuuta 1943 lennolla Rabaulista Buiniin. Ilmataistelun aikana Sugita osui ammuksillaan luutnantti Raymond K. Hinen P-38-koneeseen, jonka mahdollisesti pudotti.Sakaida 2002: s. 89. Sugita lensi Kenji Yanagiyan siipimiehenä. Näistä Zero-saattohävittäjien piloteista Yanagiya oli ainut sodasta selvinnyt.Sakaida, H., 2002: s. 43 Myöhemmin Sugita liitettiin kapteeni Minoru Gendan henkilökohtaisesti kutsumana 343. Kokutain lentäjiin. Hän palveli Japanin kotisaarten ilmapuolustuksessa.https://www.armedconflicts.com/343rd- Kokutai-t14950 Viitattu 7.7.2022https://www.armedconflicts.com/343rd- Kokutai-t14950 (tsekiksi) Viitattu 7.7.2022. Kuuluisa japanilainen sotilaslentäjä Saburō Sakai todisti Sugitan kaatumisen ilmataistelussa. Sakai kuvaili Sugitaa yltiöpäisen rohkeaksi lentäjäksi, mikä lopulta koitui hänen tuhokseen 15. huhtikuuta 1945. Sugita kuoli, kun hänen ohjaamansa Kawanishi N1K George -tyypin torjuntahävittäjä ammuttiin alas Kanoyan lentokentälle tehdyssä viholliskoneiden hyökkäyksessä ilmaannousun aikana. Kaatunutta Sugitaa korvaamaan lähetetty Kaneyoshi Mutō kuoli hänkin, ilmataistelussa sodan loppuvaiheissa: Henry Sakaidan teoksen mukaan. == Lähteet == *Sakaida, Henry: Japanin laivaston ilmavoimien ässät. s. 88–91. Helsinki: Koala- Kustannus, 2002. ISBN 952-5186-25-3 Sarja:Osprey hävittäjä-ässät 5. === Viitteet === == Aiheesta muualla == *Sugita Shoichi Luokka:Japanilaiset toisessa maailmansodassa kaatuneet Luokka:Japanilaiset lentäjät Luokka:Vuonna 1924 syntyneet Luokka:Vuonna 1945 kuolleet
Toxodontidae

Toxodontidae oli lahkoon Notoungulata kuuluva heimo, joka eli Oligoseenikaudelta Pleistoseenikaudelle. Sen pääasiallinen levinneisyysalue oli Etelä-Amerikka, mutta heimon lajeja oli jonkin verran myös Keski- ja Pohjois-Amerikassa. Osa heimon lajeista oli keskikokoisia nisäkkäitä, osa suuria. Ulkonäöltään ne muistuttivat sarvikuonoja. Niiden hampaat olivat kehittyneet ruohon syömiseen soveltuviksi. == Lähteet == == Aiheesta muualla == * http://digitallibrary.amnh.org/dspace/bitstream/handle/2246/2476//v2/dspace/ingest/pdfSource/nov/N1850.pdf?sequence=1 Luokka:Meridiungulata Luokka:Pleistoseenin sukupuuttoon kuollut megafauna
Samuel Francis

Samuel Adelebari Francis (s. 27. maaliskuuta 1987 Port Harcourt, Nigeria) on nigerialaissyntyinen qatarilainen pikajuoksija. Hän kilpailee sekä 100 että 200 metrillä. 100 metrillä hänen ennätyksensä on vuonna 2007 juostu 9,99 ja 200 metrillä vuonna 2008 juostu 20,61. Francisin aika 9,99 oli syntyessään myös Aasian ennätys ja ensimmäinen aasialaisurheilijan tekemä kymmenen sekunnin alitus 100 metrillä. Femi Ogunode rikkoi ennätyksen vuonna 2014. Francis voitti kultaa ja hopeaa Aasian mestaruuskilpailuista vuodelta 2007 saatuaan Qatarin kansalaisuuden aiemmin samana vuonna. Francis on osallistunut yksiin kesäolympialaisiin ja kolmiin MM-kisoihin, mutta aina matka on katkennut viimeistään semifinaalivaiheessa. Francis sai vuonna 2017 dopingin takia kahden vuoden kilpailukiellon ajalle 16.11.2016–15.11.2018IAAF Newsletter 187 IAAF 15.11.2017. Viitattu 15.11.2017. , kun hänen Pekingin olympialaisissa 2008 antamansa dopingnäytteen uudelleentutkinnassa vuonna 2016 paljastui merkkejä dopingin käytöstä. == Lähteet == * ===Viitteet=== Luokka:Qatarilaiset pikajuoksijat Luokka:Nigerialaiset pikajuoksijat Luokka:Dopingrikkomuksesta tuomitut yleisurheilijat Luokka:Dopingrikkomuksesta tuomitut qatarilaiset Luokka:Vuonna 1987 syntyneet Luokka:Elävät henkilöt
Masa Orpana

thumb|Masa Orpana Kangasala-talolla talvella 2015 Matti-Juhani ”Masa” Orpana (s. 1973 Kangasala) on suomalainen muusikko. Hänen instrumenttejaan ovat eri saksofonit, huilu, kitara ja klarinetti. Orpana soittaa kuitenkin eniten tenorisaksofonia. Orpana on julkaissut omalla nimellään kolme albumia: Alba Recordsin julkaisemat Honky Tonk Man (2005), Brothers (2008) sekä Travelin’ Home (2014). Tämän lisäksi hän esiintyy lukuisilla levyillä jazz-, blues- ja rockyhtyeiden jäsenenä sekä vierailevana muusikkona useiden pop-, rock- ja rhythm and blues -artistien levyillä. Vuodesta 2006 Orpana on soittanut Anssi Tikanmäen orkesterissa. Orpana on toiminut myös rhythm and blues -yhtye Honky Tonk Menin keulakuvana laulaja-kitaristi-harpisti Ismo Haaviston rinnalla. Nykyään hän johtaa omaa Masa Orpana Honk -yhtyettään. Orpana on myös säveltänyt suuren osan yhtyeen kappaleista. Hän on työskennellyt myös teatterimuusikkona. Muusikon työn ohella hän on toiminut monipuolisesti saksofoninsoiton ja rytmimusiikin opettajana. ATO:n ja Honky Tonk Menin lisäksi Orpana on soittanut lukuisissa muissa yhtyeissä, joista mainittakoon Groovy Eyes, One O’Clock Humph ja Jazzgangsters. Hän on ollut mukana perustamassa jazzyhtyeitä Rakka, Olmarin Unioni sekä Jazzmuseo. Näiden yhtyeiden kanssa Orpana on myös levyttänyt ja esiintynyt blues- ja jazzfestivaaleilla sekä -klubeilla Suomen lisäksi muissa Pohjoismaissa, ympäri Eurooppaa ja Pohjois-Amerikassa. Pirkanmaan Blues-yhdistys - Blues Lovers ry:n vuosittain jaettava blues & roots-musiikin erityispalkinto Jemma-palkinto™ (käsin tehty taidepuukko) myönnettiin vuonna 2021 Masa Orpanalle laaja- alaisesta blues & roots -juurimusiikin esilletuomisesta musiikissaan, muusikontaidoistaan, opetustyöstä ja monesta muusta aiheeseen liittyvästä toiminnasta. == Lähteet == Luokka:Suomalaiset saksofonistit Luokka:Vuonna 1973 syntyneet Luokka:Elävät henkilöt
Luettelo Suomessa uhanalaisista kätköpistiäisistä

Luettelo Suomessa uhanalaisista kätköpistiäisistä sisältää ne Suomessa esiintyvät kätköpistiäislajit (Parasitica), joiden uhanalaisuusluokka vuoden 2010 kansallisessa uhanalaisarvioinnissa on äärimmäisen uhanalainen (CR), erittäin uhanalainen (EN) tai vaarantunut (VU). Silmälläpidettäviä, puutteellisesti tunnettuja tai jo hävinneitä lajeja luettelo ei sisällä.Guy Söderman, Gergely Várkonyi & Martti Koponen 2010. Kätköpistiäiset. Julk.: Rassi, P., Hyvärinen, E., Juslén, A. & Mannerkoski, I. (toim.). Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki. s. 511–518 Suomesta on luetteloitu yli 5600 kätköpistiäislajia, mikä tekee noin 14 % kaikista monisoluisista eliöistä. Lisäksi noin 500 lajia ei vielä sisälly virallisiin lajiluetteloihin ja maalle uusia kätköpistiäislajeja löydetään keskimäärin 30 lajia vuodessa. Vuoden 2010 uhanalaisarvioinnissa arvioitiin 1784 lajia, joista 195 sisällytettiin Suomen punaiseen listaan. Arviointi pyrittiin tekemään erityisen yksityiskohtaisesti ahmaspistiäisille (heimo Ichneumonidae). Vasta 2000-luvulla ensimmäisen kerran Suomesta havaitut lajit katsottiin arviointiin soveltumattomiksi. Näitä on 116 lajia. Arvioidusta lajistosta 2 lajia on luokiteltu äärimmäisen uhanalaisiksi, 6 lajia erittäin uhanalaisiksi ja 36 vaarantuneiksi. Loput punaisen listan lajit ovat silmälläpidettäviä, puutteellisesti tunnettuja tai hävinneitä. * Allomarcus arcticus VU, mahdollisesti hävinnyt * Andricus paradoxus VU * Andricus quadricorticis VU * Andricus quercusradicis VU * Andricus testaceipes VU * Arotes albicinctus EN * Asternis sinuata VU * Betuloxys hortorum VU * Brachymeria minuta EN * Coeloides filiformis VU * Coeocentrus caligatus VU * Conura xanthostigma EN * Cylloceria borealis VU * Cylloceria fusciventris VU * Cynips quercusfolii VU * Dolichomitus dux VU * Dolichomitus speciosus VU * Eupelmus fuscipennis VU * Gasteruption pedemontanum VU * Halticella rufipes VU * Histeromerus mystacinus VU * Hockeria inopinata VU * Hockeria susterai VU * Ibalia jakowlewi VU * Itoplectis clavicornis VU * Itoplectis curticauda VU * Liotryphon crassiseta VU * Lycorina triangulifera VU * Mesoclistus cushmani VU * Microleptes rectangulus EN, mahdollisesti hävinnyt * Microleptes splendidulus VU * Orgilus obesus VU * Pauesia maculolachni VU, mahdollisesti hävinnyt * Perithous septemcinctorius VU * Piogaster pilosator EN * Pseudogonalos hahnii VU * Sigalphus irrorator VU * Stilbops ruficornis CR, mahdollisesti hävinnyt * Trigonaspis megaptera VU * Trioxys iziphyae CR * Xorides ater VU * Xorides brachylabis VU * Xorides depressus EN * Xorides gravenhorstii VU == Lähteet == Luokka:Pistiäiset Uhanalaiset kätköpistiäiset Luokka:Uhanalaiset selkärangattomat
Takahuhdin koulu

Takahuhdin koulu on Itä-Tampereen Takahuhdissa sijaitseva peruskoulu, jossa on opetusta kahdessa eri talossa. A-talossa, joka sijaitsee osoitteessa Hanhenmäenkatu 2, opiskelevat 5.-9\. luokilla olevat oppilaat ja B-talossa, joka sijaitsee osoitteessa Hintsankatu 4, puolestaan 1.-4.-luokkalaiset. Koulun rehtori on Sami Nykänen. Takahuhdin koulu ja Ristinarkun koulu yhdistyivät vuonna 2010 ja koulun nimeksi tuli Takahuhdin koulu. Ennen vuotta 2010 Ristinarkun koulu toimi nykyisen Takahuhdin koulun paikalla. Koululla on ystävyyskoulu sekä Saksassa että Virossa. Takahuhdin koulun opettajia ovat muun muassa kirjailija Juha Javanainen sekä kangasalainen kaupunginvaltuutettu Jouni Kotakorpi.https://www.tampere.fi/takahuhdin-koulu/takahuhdin-koulun- henkilokunta Koulun B-talo on rakennettu vuonna 1939. Vuonna 2022 koulussa oli noin 1 180 oppilasta, ja se on yksi Tampereen suurimmista kouluista. Vuonna 2014 Lokakuun liike julkaisi jutun väitetystä, rajusta Takahuhdin koulussa tapahtuneesta kiusaamistapauksesta, johon koulu ei ollut kunnolla puuttunut. Rehtori Sami Nykänen kuitenkin kiisti väitteet siitä, ettei kiusaamiseen puututtaisi, ja hänen mukaansa jutussa oli useita virheitä. Helmikuussa 2019 tubettaja Roni Bäck vieraili koululla puhumussa somekiusaamista vastaan. Elokuussa 2023 Aamulehti uutisoi Takahuhdin koulussa tapahtuneesta tappelusta, joka oli jatkumoa oppilaiden aiemmille kiistoille. == Lähteet == *Takahuhdin koulun sivusto === Viitteet === Luokka:Tampereen peruskoulut
Luettelo Suomessa uhanalaisista sahapistiäisistä

Luettelo Suomessa uhanalaisista sahapistiäisistä sisältää ne Suomessa esiintyvät sahapistiäislajit (Symphyta), joiden uhanalaisuusluokka vuoden 2010 kansallisessa uhanalaisarvioinnissa on äärimmäisen uhanalainen (CR), erittäin uhanalainen (EN) tai vaarantunut (VU). Silmälläpidettäviä, puutteellisesti tunnettuja tai jo hävinneitä lajeja luettelo ei sisällä.Matti Viitasaari & Juho Paukkunen 2010. Sahapistiäiset. Julk.: Rassi, P., Hyvärinen, E., Juslén, A. & Mannerkoski, I. (toim.). Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki. s. 511–518 Suomen arviolta noin 790 sahapistiäislajista 42 on luokiteltu uhanalaiseksi, joskin osa kaikkein uhanalaisimmista lajeista on saattanut jo hävitä. Arviointi ei kuitenkaan ole kattava, sillä peräti 58,3 % Suomen sahapistiäislajistosta jäi arvioinnin ulkopuolelle puutteellisen tiedon vuoksi. Lisäksi neljä lajia on tavattu ensimmäisen kerran liian vastikään arvioinnin tekemiseksi ja yksi laji elää ainoastaan koristekasveilla. Kaikkiaan uhanalaisarviointi on tehty 325 sahapistiäislajille. * Athalia liberta VU * Athalia lugens VU * Athalia scutellariae VU * Birka annulitarsis VU * Claremontia brevicornis VU * Dolerus pachycerus EN * Dolerus triplicatus VU * Dolerus zhelochovtsevi EN * Fenella nigrita EN * Fenusa ulmi VU * Halidamia affinis VU * hiisipuupistiäinen Urocerus fantoma VU * jalolehtiäinen Ussurinus nobilis VU * kaunoisolehtiäinen Tenthredo eburata VU * kaunomailapistiäinen Arge pagana VU * ketokudospistiäinen Pamphilius jucundus VU * kerinuijapistiäinen Corynis amoena VU * kirjojunki Xiphydria picta VU * korunuijapistiäinen Abia sericea CR * kuusamankudospistiäinen Pamphilius thorwaldi EN * lapinpuupistiäinen Sirex atricornis VU * laukkikuusipistiäinen Gilpinia sp. cf. excisa VU * Macrophya albicincta VU * Neurtoma iridescens EN * Pamphilius inanitus VU * Pamphilius latifrons VU * Paracharactus gracilicornis VU * Parna apicalis VU * Parna tenella EN * Periclista lineolata VU * pikkujunki Konowia megapolitana VU * pulskamailapistiäinen Arge pullata VU * pumpurinuijapistiäinen Pseudoclavellaria amerinae EN * Selandria melanosterna VU * suomenkuusipistiäinen Gilpinia fennica VU * tammietanainen Caliroa cinxia EN * Tenthredopsis stigma EN * Thrinax contigua VU * Tomostethus nigritus VU * täpläisolehtiäinen Tenthredo fagi EN * täpläkorsiainen Cephus brachycercus VU * verijuurivarsiainen Hartigia linearis VU == Lähteet == Luokka:Pistiäiset uhanalaiset sahapistiäiset Luokka:Uhanalaiset selkärangattomat
Mainoslause

Mainoslause tai slogan on kaupallinen iskulause, lyhyt sarja mieleenjääviä sanoja, joita käytetään mainoskampanjoissa. Mainoslauseet ovat keino kiinnittää katsojan huomiota tiettyyn tuotteeseen tai tuoteryhmään. Mainoslause on osa brändin eli tuotteen mielikuvan luontia. Tunnettuja kaupallisia sloganeita ovat muun muassa Nokian ”Connecting People” ja Niken ”Just do it”. Suomen Markkinointiliitto on vuodesta 2006 ylläpitänyt Mainonnan ja markkinointiviestinnän suunnittelijat MAT ry:n vuonna 1959 perustamaa Iskulauserekisteriä.Iskulauserekisteri, MARK Suomen Markkinointiliitto r.y. Viitattu 22.5.2015. Jotkut iskulauseet on luotu vain erikoisille rajoitetun ajan kampanjoille; Toiset on tarkoitettu yrityksen iskulauseiksi, joita käytetään pitkään. Jotkut mainoslauseet ovat mieleenpainuvia vasta sen jälkeen kun virallinen käyttö on ohitse. ==Lähteet== Luokka:Mainonta Luokka:Tunnuslauseet
William Sharman

William Sharman (s. 12. syyskuuta 1984 Lagos, Nigeria) on Nigeriassa syntynyt brittiläinen pika-aitajuoksija. Hänen ennätyksensä on vuonna 2014 EM-kisojen semifinaaleissa juostu 13.16. Hän sijoittui EM-finaalissa toiseksi tuloksella 13.27 voittaen samalla hopeaa. Nuorempana Sharman kilpaili myös kymmenottelussa. Sharmanilla on kaksi Kansainyhteisön kisojen hopeaa 110 metrin aidoista Englannin väreissä, vuosilta 2010 ja 2014. Vuoden 2013 MM- kisoissa Sharman sijoittui viidenneksi, samoin kuin kaksi vuotta aiemmin MM- kisoissa. MM-kisoissa 2009 Sharmanin sijoitus oli neljäs. Hän on 184 senttimetriä pitkä, painaa 78 kiloa ja edustaa Belgrave Harriersia. Sharman muutti Nigeriasta pienenä Britanniaan. == Lähteet == * * http://www.european- athletics.org/athletes/group=S/athlete=141444-sharman-william/index.html Luokka:Brittiläiset pikajuoksijat Luokka:Vuonna 1984 syntyneet Luokka:Elävät henkilöt
TBWA\Chiat\Day

TBWA\Chiat\Day on mainostoimistoketju TBWA Worldwiden Pohjois-Amerikan divisioona. Vuonna 1995 TBWA:n ja Chiat/Dayn fuusion myötä luotu yritys toimii Los Angelesissä, New Yorkissa, Nashvillessä ja Méxicossä. Ennen fuusiota Chiat/Day oli luonut kansainvälisesti merkittäviä mainoskampanjoita, kuten mainoselokuvan 1984 Applen ensimmäisestä Macintosh-tietokoneesta. Fuusion seurauksena Chiat/Dayn Lontoon toimiston työntekijöitä lähti perustamaan omaa St. Lukes -mainostoimistoa. ==Lähteet== Luokka:Mainostoimistot Luokka:Yhdysvaltalaiset yritykset
Tehomainos

Tehomainos Oy oli Huhtamäki-yhtymään kuulunut mainostoimisto, joka toimi Helsingissä vuodesta 1962 vuoteen 1990, jolloin se myytiin toimivalle johdolle. Vuodesta 1985 Tehomainos oli osa kansainvälistä J. Walter Thompson -mainostoimistoketjua.Kortekallio, Anneli: Tehomainos – J. Walter Thompson Oy 1962–1990 . Elinkeinoelämän keskusarkisto 21.2.2012. Viitattu 15.8.2014- Yritys perustettiin toukokuussa 1962 nimellä H-yhtymän markkinointi Oy tarkoituksena pitää se vain Huhtamäki-yhtymän yksiköitä ja tuotteita palvelevana, aluksi pikemminkin markkinointiyhtiönä ja vasta vuodesta 1965 varsinaisena mainostoimistona nimeltä Tehomainos Oy. Täydelliset mainostoimisto-oikeudet eli niin sanotun auktorisoinnin Tehomainos Oy sai joulukuussa 1965, ja toiminta pääsi alkamaan 1.1.1966. Tehomainokseen yhdistettiin vuonna 1970 myös Huhtamäki-yhtymän pakkaussuunnitteluosasto. Suurimmillaan Tehomainoksen työntekijämäärä oli 60 vuonna 1972.Saarto, Vesa: Huhtamäki-yhtymän historia 1980 s. 506–512. Huhtamäen ulkopuolisia asiakkaita alkuvuosina olivat muiden muassa Kaukomarkkinat Oy, Valio, Lääketeollisuusyhdistys, G. A. Serlachius Oy, Oy Alko Ab:n vientiosasto, Ilmarinen, Väestöliitto ja Suomen Matkatoimisto. Tehomainos tuli tunnetuksi erityisesti makeisten ja kosmetiikkatuotteiden televisiomainonnan sekä suoramarkkinoinnin osaajana. Vuonna 1985 Tehomainos liittyi kansainväliseen J. Walter Thompson –mainostoimistoketjuun, jolla tuolloin oli lähes 200 toimistoa noin 40 maassa. Päätös toi Tehomainokselle myös useiden JWT-ketjun kansainvälisten asiakkaiden Suomen-mainonnan tehtäviä. Uudeksi nimeksi tuli Mainostoimisto Tehomainos – J. Walter Thompson Oy. Vuonna 1990, osana Huhtamäki-yhtymän toimialarationalisointia, Tehomainosta yritettiin aluksi myydä JWT-ketjun emoyhtiölle WPP:lle, mutta tämän kieltäydyttyä toimisto myytiin sen toimivalle johdolle. Nykyisin J. Walter Thompsonia edustaa Suomessa Activeark-JWT Oy. Vuonna 1996 J .Walter Thompson Finland ja toinen helsinkiläistoimisto Interplan fuusioituivat.Mainostoimisto Thompson- Interplanin omistuspohja laajenee , Kauppalehti 3.2.2000, sivu 14. Viitattu 15.8.2014. Vuonna 2001, kun pitkäaikainen toimitusjohtaja Curt Ringwall jäi eläkkeelle, JWT-ketju osti hänen ja parin muun johtohenkilön osakkeet ja nosti omistusosuutensa Helsingin-toimistosta yli 50 prosenttiin. JWT skarppaa Pohjolassa, Markkinointi & Mainonta 12.4.2002. Viitattu 15.8.2014. Vuonna 2012 JWT Helsinki Oy ja Activeark fuusioituvat Activeark-JWT:ksi.JWT on ostanut enemmistön Activearkista – JWT Helsinki ja Activeark yhteen, Markkinointi & Mainonta 9.7.2012. Viitattu 15.8.2014. Vuoden 2015 alusta siitä tuli Mirum Agency Oy, osa kansainvälistä Mirum-ketjua. J. Walter Thompson poistui nimenä käytöstä syksyllä 2023, kun omistaja WPP sulautti sen, samoin kuin Young & Rubicam- ja Wunderman-ketjubrändit, asiakaskokemukseen erikoistuneeseen ketjuun nimeltä VML, josta tuli näin maailman suurin markkinointipalveluyritys noin 30 000 työntekijällään. ==Lähteet== Luokka:Entiset suomalaiset mainostoimistot
Matija Kranjc

Matija Kranjc (s. 12. kesäkuuta 1984 Ljubljana, Slovenia) on slovenialainen keihäänheittäjä. Kranjcin ennätys on vuonna 2014 EM-kisojen karsinnassa heitetty 80.46. Tulos on samalla Slovenian ennätys. Kranjc selviytyi karsinnasta finaaliin. Hän voitti pronssia Välimeren kisoissa vuonna 2009 Pescarassa tuloksella 77.82. Kranjc on osallistunut kaksiin kesäolympialaisiin, mutta molemmissa hän on jäänyt karsintaan. Vuoden 2011 MM- kisoissa Daegussa hän jäi myös karsintaan. Kranjc on 181 senttimetriä pitkä, painaa 81 kiloa ja edustaa MASS-seuraa. == Parhaat tulokset kausittain == * 2014* - 80.46 * 2013 - 79.15 * 2012 - 77.59 * 2011 - 79.72 * 2010 - 74.65 * 2009 - 77.82 * 2008 - 76.15 * 2007 - 78.08 * 2006 - 72.45 * 2005 - 76.04 * 2003 - 68.50 == Lähteet == * * http://www.european- athletics.org/athletes/group=K/athlete=141159-kranjc-matija/index.html Luokka:Slovenialaiset keihäänheittäjät Luokka:Vuonna 1984 syntyneet Luokka:Elävät henkilöt
Kööpenhaminan yliopiston sinfoniaorkesteri

Kööpenhaminan yliopiston sinfoniaorkesteri, myös SymfUni, on sinfoniaorkesteri Kööpenhaminan yliopistossa. Orkesteri toimii Frederiksbergin kunnassa. == Yleistä == SymfUni-orkesterin perusti vuonna 2007 joukko Kööpenhaminan yliopiston opiskelijoita . Nykyisin orkesteriin kuuluu noin 60 eri opiskelulinjan opiskelijaa Kööpenhaminan yliopistosta sekä suuri joukko kansainvälisiä opiskelijoita ja opiskelijoita muista yliopistoista Suur- Kööpenhaminan alueelta. Keväällä 2012 orkesteri esitti Alankomaissa Niels Wilhelm Gaden Elverskud-oopperan yhdessä hollantilaisen opiskelijakuoron kanssa. == Ohjelmisto == SymfUni on konsertoinut ympäri Eurooppaa esittäen Beethovenista Bizet'hen. Syksyllä 2013 orkesteri teki yhteistyötä Universitätschor Dresdeninhttp://www.lindevangkirke.dk/event/decemberkoncert- symfuni-universitätschor-dresden kanssa ja on esittänyt muun muassa Lars-Erik Larssonin Förklädd Gud ja Felix Mendelssohn Bartholdyn Vom Himmel hoch. Keväällä 2014 orkesteri esitti elokuvamusiikkia, muun muassa John Williamsin säveltämää musiikkia elokuvista E.T. ja Kadonneen aarteen metsästäjäthttp://kalender.ku.dk/begivenheder/2014/05/symfuni-spiller- filmmusikkens-klassikere/ . == Kapellimestarit == *2007–2010 Kristoffer Kaashttp://www.amatorsymfonikerne.dk/person/KristofferKaas.htm *2010–2013 Jan Scheererhttp://janscheerer.dk/# *2013– Peter Piotr Gasiorhttp://www.operamaya.com/Peter.html ==Lähteet== == Aiheesta muualla == *SymfUnin kotisivu Luokka:Sinfoniaorkesterit Luokka:Tanskalaiset yhtyeet Luokka:Kööpenhaminan yliopisto
Viron linnut

Viron linnut – Havainnot 1990–2010 on Timo Pettayn toimittama lintukirja, jossa esitellään kaikki Virossa vuosina 1990–2010 havaitut lintulajit. Kirja on ilmestynyt 2014, ja sen on julkaissut Viron Lintuseura, joka nimestään huolimatta on suomalainen. Teos on lajissaan kolmas. Aiemmat havaintokirjat ovat ilmestyneet vuosina 1998 ja 2004. Kirjoitusten pohjana ovat lähinnä suomalaisten tekemät havainnot. Niitä kerättiin alkujaan sattumanvaraisesti, mutta myöhemmin aineistoa on kertynyt Hatikka-järjestelmän kautta, ja viimeisessä vaiheessa otettiin käyttöön virolainen eElurikkus-tietokanta.Viron linnut, Johdanto, s. 4–5. Alkusanojen jälkeen luodaan katsaus Viron lintutieteellisen tutkimuksen historiaan. Yleiskatsausten teon aloittivat 1700-luvulla baltiansaksalaiset kartanonherrat. Aineistoa kertyi museoihin ja Tarton yliopistoon 1822 perustettuun eläintieteelliseen kabinettiin. Tutkimusta tehtiin myös neuvostovallan aikana Viron tiedeakatemian alaisuuteen perustetussa Zoologia ja Botaanika Instituutissa. Viron itsenäistyttyä jälleen tieteellinen tutkimus järjestettiin uudelleen.Viron linnut, Historia, s. 7. Nykymuotoinen lintuharrastus sai alkunsa 1990-luvulla, ja alkuun esikuvina olivat ulkomaiset linturetkeilijät. Oman katsauksensa teoksessa saa suomalaisten retkeily Virossa. Sen jälkeen esitellään Sõrven lintuasemalla tehtyjä havaintoja muuton vaihteluista. Pääosan teoksesta muodostavat Viron linnustosta tehdyt havainnot. Kirjan lopussa on vielä rariteettikatsaus, jossa on kaikki hyväksytyt havainnot 5. joulukuuta 2013 asti. ==Arviot== Jan Södersved kirjoittaa kiittävässä arviossaan BirdLife Suomen Linnut-lehdessä, että ”kirja kuuluu ehdottomasti jokaisen Viron linnustosta kiinnostuneen hyllyyn tai reppuun”. Erityismaininnan Södersved antaa upeille valokuville ja Juho Könösen piirroksille.Södersved, Jan: Napakka kooste Viron linnuista. Linnut 2/2014, s. 43. Kirjan kuvitusta kiittää myös William Velmala Helsingin Seudun Lintutieteellisen yhdistyksen Tringa-lehdessä. Hän sanoo, että kuvat ”ovat poikkeuksetta hienoja ja riittävän suuria”. Kuvat on kaikki otettu Virossa, ja kuvaajina on sekä suomalaisia että virolaisia harrastajia.Velmala, William: Viron linnut. Tringa 2/2014, s. 104. ==Lähteet== Luokka:Ornitologia Luokka:Vuoden 2014 kirjat Luokka:Suomalaiset biologian tietokirjat Luokka:Kirjat linnuista Luokka:Viron luonto
Glow (kappale)

Glow on englantilaisen laulaja-lauluntekijä Ella Hendersonin kappale, joka julkaistaan 14. syyskuuta 2014 artistin esikoisalbumin, Chapter One, toisena singlenä. Itse albumi julkaistaan viikkoa myöhemmin, 22. syyskuuta. Kappaleen kirjoittivat Camille Purcell ja Steve Mac. Ennen singlen julkistusta Henderson sanoi sen varmasti yllättävän monet ihmiset, koska sen tyyppistä musiikkia kukaan ei häneltä odota. Kappaleen virallinen musiikkivideo julkaistiin YouTubessa 12. elokuuta 2014. ==Kappaleet== == Lähteet == == Aiheesta muualla == *Kappaleen virallinen musiikkivideo YouTubessa Luokka:Vuoden 2014 kappaleet Luokka:Ella Hendersonin kappaleet
Dracula Twins

Dracula Twins on Microsoft Windows tasohyppelypeli, jonka on julkaissut ja kehittänyt ruotsalainen kehittäjä-julkaisija Legendo Entertainment. Dracula Twins on peli, jossa on kaksiulotteinen liikkeen kautta elävä ja sarjakuvamainen kolmiulotteinen ympäristö, joka lainaa sen otsikon ja tiettyjä viittauksia klassisesta Bram Stokerin romaanista nimeltään Dracula. Pelissä tohtori Lifelust ja lauma vampyyrin metsästäjiä on vanginnut Draculan ja heidän synkkä suunnitelmansa on luoda seerumi, joka antaa hänen elää ikuisesti. Draculan vampyyrilapset Drac ja Dracana ovat lähteneet pelastamaan isänsä vampyyrimetsästäjien kynsistä. Kumpikin kaksonen on täynnä erityisiä kykyjä jotka auttavat menestymään seikkailussa. Verirubiinien keräily auttaa kehittämään taikavoimia. Loitsut auttavat voittamaan haasteet matkan varrella. Luokka:Vuoden 2006 videopelit Luokka:Tasohyppelyt Luokka:Dracula Luokka:Kirjoihin perustuvat videopelit
Elina Tervo

Elina Tervo on suomalainen tositelevisiopersoona, missi ja fitness-urheilija. Tervo on kotoisin Helsingin Konalasta. Lapsena hän muutti perheensä kanssa Sveitsiin. Suomeen palattuaan he asuivat Rovaniemiellä ja Keski-Suomessa. Tervo muutti opiskelemaan Helsinkiin. Tervo on opiskellut hierojaksi, media- assistentiksi ja joogaohjaajaksi. == Uran alku ja julkisuuteen nouseminen == Elina Tervo aloitti fitness-uransa kesäkuussa Fitness Universe Miamissa vuonna 2010. Samana syksynä hän osallistui Fitnessmallikilpailuun ja sijoittui siinä toiseksi Janni Hussin jälkeen. Tervo voitti Miss Helsinki -kilpailun vuonna 2011. Tämän jälkeen hän keskittyi fitnesskilpailuihin ja tuli lajin ammattilaiseksi 2014. Viimeiset fitnesskisat hän kilpaili vuonna 2015, minkä jälkeen hän on keskittynyt tv-ohjelmien tekemiseen sekä sosiaalisen median markkinointiin. == Fitness-saavutukset == Paras saavutus Tervolla on Euroopan mestaruus Bikini Fitneksessä Pariisissa vuonna 2012. Hopeaa Tervo voitti samassa luokassa Las Vegasissa MM-kilpailuissa vuonna 2014. === 2014 Ms Bikini Fitness Contest === * Fitness Helsinki Championships 2014 / 3. sija === 2013 Ms Bikini Fitness Contests=== * Fitness America Weekend, Las Vegas 2013 / Miss Bikini 2. sija jaFitness Model 6. sija * Fitness Europa, Paris 2013. Ms Bikini 4. sija ja Fitness Model 4. sija * Fitness Europa, Rome / 2. sija === 2012 Ms Bikini Fitness Contests === * Fitness America Weekend, Las Vegas / 4. sija * Fitness Universe New York, NY / 2. sija * Fitness Universe Championships, Paris / 1. sija, voittaja * Fitness Universe Weekend, Miami / 13. sija === 2011 Ms Bikini Fitness Contests & other === * Fitness America Weekend, Las Vegas / 18. sija * Fitness Universe Weekend, Miami / 13. sija === 2010 Ms Bikini Fitness & Fitness Model Contests === * Fitness Universe Weekend, Miami / 18. sija == Mallin ura == Elina Tervo on tehnyt mallin töitä 13-vuotiaasta saakka. Hänet valittiin vuonna 2011 Calvin Kleinin nimikkofarkkumalliksi ja on mm. kuvattu Elle-lehteen. Samana vuonna Tervo valittiin myös Miss Helsingiksi. Nykyään hän työskentelee pääasiassa sporttimallina. === 2011 === * Calvin Klein Body Model / 1. sija * Miss Helsinki / 1. sija === 2010 === * Fitness Model Finland / 2. sija == TV-esiintymiset == Elina Tervo kilpaili Suomen Pelkokertoimessa ensimmäisellä tuotantokaudella ja pääsi finaaliin saakka. Hän osallistui myös Martina ja hengenpelastajat -ohjelmaan vuonna 2014. Elina Tervo järjesti häät yhdessä Minna Saran kanssa ohjelmassa Kaksi julkkista ja yhdet häät. Tervo nähtiin panelistina Tuulitunneli -keskusteluohjelmassa keväällä 2015. Hän on myös osallistunut useisiin tv- ohjelmiin vierailijana kuten Posse ja Hanssin grillissä. == Lähteet == *http://www.elinatervo.com/ === Viitteet === == Aiheesta muualla == * Facebook-profiili Luokka:Suomalaiset fitness-urheilijat Luokka:Vuonna 1986 syntyneet Luokka:Elävät henkilöt
Parasta just nyt

”Parasta just nyt” on suomalaisartisti Robinin kappale, joka julkaistiin hänen neljännen studioalbuminsa toisena singlenä 15. elokuuta 2014. Kappaleella esiintyy Robinin lisäksi myös rap-artisti Nikke Ankara. Kappaletta ovat olleet säveltämässä ja sanoittamassa Robinin ja Nikke Ankarin lisäksi Jimi Constantine sekä Mikko Tamminen. Radiossa kappale sai ensisoittonsa Loop- kanavalla singlen julkaisupäivänä. Kappaleeseen tehty musiikkivideo sai ensi- iltansa Helsingissä järjestetyssä Tubecon -tapahtumassa 16. elokuuta 2014. Videon on ohjannut Hannu Aukia. == Kappaleet == ;Digitaalinen lataus / Promosingle # ;Robin-lehden CD-single # # == Listasijoitukset == Lista Paras sijoitus Suomen virallinen singlelista 7 Suomen virallinen latauslista 2 Radiolista 39 == Lähteet == == Aiheesta muualla == * Kappaleen virallinen musiikkivideo YouTubessa Luokka:Vuoden 2014 kappaleet Luokka:Robin Packalenin kappaleet
Ecuadorin sucre

Ecuadorin sucre (ECS) oli Ecuadorin rahayksikkö, joka oli käytössä vuosina 1884 - 2000. Se jakaantui 100 centavoon. Sucre korvasi vanhan Ecuadorin peson vuonna 1884. Sucre menetti arvonsa vuonna 1999 ja sen korvasi vuonna 2000 Yhdysvaltain dollari Ecuadorin virallisena valuuttana. == Lähteet== Luokka:Historialliset rahayksiköt Luokka:Oseanian rahayksiköt
Constantin Alexandru

Constantin Alexandru (15. joulukuuta 1953 Constanța – 10. elokuuta 2014) oli romanialainen kreikkalais-roomalaisen tyylin painija, olympiamitalisti, maailman- ja euroopanmestari. Kreikkalais-roomalaisessa painissa pääasiassa 48 kilogramman painoluokassa kilpaillut Alexandru saavutti olympiahopeaa Moskovassa 1980. Hän kilpaili myös Montréalin kesäolympialaisissa 1976.Sports- Reference.com MM-kilpailuista Alexandru voitti kaksi maailmanmestaruutta ja yhden hopean. EM-kilpailuista hän voitti viidesti kultamitalin ja kerran hopean.iat.uni-leipzig.de Alexandru kuoli 10. elokuuta 2014, 60-vuotiaana.http://www.prosport.ro/alte-sporturi/alte-sporturi/constantin- alexandru-vicecampion-olimpic-si-multiplu-campion-mondial-la-lupte-s-a-stins- din-viata-13066513 == Lähteet == * Alexandru Constantin Bio, Stats and Results Olympics at Sports-Reference.com * Alexandru, Constantin (ROU) iat.uni- leipzig.de === Viitteet === Luokka:Romanialaiset kreikkalais-roomalaisen tyylin painijat Luokka:Romanialaiset olympiamitalistit Luokka:Vuonna 1953 syntyneet Luokka:Vuonna 2014 kuolleet
Hihka

Hihka on Kati Launiaisen luoma piirroshahmo, joka esiintyy Launiaisen mietelauseita sisältävissä kuvissa. Kuvista on julkaistu kirja sekä muun muassa kortteja ja julisteita. == Kirja == * == Aiheesta muualla == * Kirja Sammakon sivuilla . * Hihka.com. * Katri Saukkonen: Kanin kaltainen . Keskisuomalainen 10.3.2008. * Hihka hurmaa mietelauseiden ystävät . MTV3 2.7.2009. * Reijo Valta: Karikatyyreja ja kuvitettuja aforismeja. Pois työpöydältä 31.7.2009. Luokka:Suomalaiset sarjakuvat Luokka:Sarjakuvahahmot
Pukinparrat

Pukinparrat (Tragopogon) on asterikasvien heimoon kuuluva kasvisuku. Sukuun kuuluu maailmanlaajuisesti noin 125 lajia. Alkuperäisinä niitä esiintyy pääosin Euraasiassa. Pukinparrat ovat yksi- tai kaksivuotisia ja yleensä kaljuja ruohovartisia kasveja. Pukinparroissa on valkoista maitiaisnestettä. Varsissa on tavallisesti vain muutamia lehtiä, ja lehdet ovat kapeansuikeita, pitkäkärkisiä ja sepiviä. Kukintoina olevat mykeröt ovat pitkäperäisiä ja sijaitsevat yksittäin. Mykeröiden kukat ovat keltaisia, ruskeanpunaisia tai violetteja. Hedelmä on pitkulainen ja lenninhaivenellinen. == Lajeja ja alalajeja == * kirgisianpukinparta (Tragopogon capitatus) * viinipukinparta (Tragopogon crocifolius) * etelänpukinparta (Tragopogon dubius) * tähtipukinparta (Tragopogon hybridus) * kaurajuuri (Tragopogon porrifolius) * piennarpukinparta eli pukinparta (Tragopogon pratensis) ** romanianpukinparta (Tragopogon pratensis subsp. hayekii) ** slovakianpukinparta (Tragopogon pratensis subsp. leiocarpus) ** pikkupukinparta (Tragopogon pratensis subsp. minor) ** idänpukinparta (Tragopogon pratensis subsp. orientalis) ** isopukinparta (Tragopogon pratensis subsp. pratensis) == Lähteet == == Aiheesta muualla == * Suomen Lajitietokeskus: Pukinparrat – Tragopogon * Kassu – Kasvien suomenkieliset nimet: Pukinparrat (Tragopogon) * Funet: Pukinparrat (Tragopogon) * United States Department of Agriculture (USDA): Tragopogon * Flora of China: Tragopogon *
Saraiki

Saraiki on indoarjalainen kieli, jota puhutaan Pakistanissa Punjabin osavaltion eteläosassa ja Sindhin pohjoisosassa. Sitä puhuu äidinkielenään noin 14 miljoonaa ihmistä. Kieli on läheistä sukua pandžabille ja sitä pidettiin pitkään pandžabin murteena. Saraikia kirjoitetaan pääasiassa arabialaisilla kirjaimilla, mutta Intian hindujen keskuudessa sen kirjoittamiseen käytetään myös devanagaria ja gurmukhia. == Lähteet == Luokka:Indoarjalaiset kielet Luokka:Pakistanin kielet
Teppo Marttinen

Teppo Marttinen (s. 6. toukokuuta 1997 Jyväskylä) on suomalainen jalkapallomaalivahti, joka edustaa Ykkösessä pelaavaa Kokkolan Pallo-Veikkoja lainalla SJK:sta. Marttinen on JJK:n oma kasvatti. Hän teki debyyttinsä edustusjoukkueessa kaudella 2013 FC Interiä vastaan pelatussa ottelussa ja oli 16 vuoden ja viiden kuukauden ikäisenä kaikkien aikojen nuorimpana Veikkausliigassa pelannut maalivahti. Samalla hän oli nuorimpana JJK:ta liigassa edustanut pelaaja. JJK teki Marttisen kanssa kaksivuotisen pelaajasopimuksen tammikuussa 2014 ja hän on jatkanut väkeviä otteita Ykkösen peleissä.http://www.palloliitto.fi/uutiset/miesten-ykkonen/teppo-marttinen- sopimukseen-jjkn-kanssa http://www.ksml.fi/urheilu/jalkapallo/teiniveskari- torjui-jjklle-pisteen/1812966 Marttinen on pelannut myös nuorisomaajoukkueissa jo toistakymmentä maaottelua ja oli vuonna 2013 mukana Pohjoismaiden mestaruuden voittaneessa U17-maajoukkueessahttp://www.palloliitto.fi/node/1144/u1617-1997-maajoukkue-2013 http://www.palloliitto.fi/maajoukkueet/u18-1997/u18-1997-maajoukkue http://www.palloliitto.fi/node/1144/u1516-1997-maajoukkue-2012 http://www.palloliitto.fi/node/1144/u1718-1996-maajoukkue-2013 http://www.palloliitto.fi/node/665/u19-1996-maajoukkue == Lähteet == == Aiheesta muualla == * JJK:n pelaajakortti Luokka:Suomalaiset jalkapalloilijat Luokka:Vuonna 1997 syntyneet Luokka:Elävät henkilöt
Sunil Shetty

Sunil Shetty (myös Suniel Shetty; s. 11. elokuuta 1961 Mulki, Karnataka, Intia) on intialainen elokuvanäyttelijä ja -tuottaja, joka työskentelee pääasiassa hindinkielisessä elokuvateollisuudessa. Hän voitti parhaan negatiivisen roolin Filmfare Awards -palkinnon draamaelokuvasta Dhadkan (2000). == Yksityiselämä == Shetty on naimisissa Mana Shettyn kanssa ja heillä on kaksi lasta, näyttelijä Athiya Shetty (s. 5. marraskuuta 1992) ja Ahan Shetty (s. 15. tammikuuta 1996). == Valikoitu filmografia == Vuosi Elokuva Rooli Muuta 1992 Balwaan Arjun Singh 1994 Dilwale Vikram Singh 1997 Border Bhairav Singh 2000 Dhadkan Dev Parhaan negatiivisen roolin Filmfare Awards -palkinto 2002 Kaante Marc Issac 2003 LOC Kargil Sanjay Kumar 2004 Main Hoon Na Raghavan 2005 Paheli Sunderlal 2006 Umrao Jaan Faiz Ali 2007 Shootout at Lokhandwala Kaviraj Patil Om Shanti Om Itsenään Erikoisesiintyminen laulussa ”Deewangi Deewangi” Welcome Itsenään Erikoisesiintyminen 2011 Thank You Yogi == Lähteet == == Aiheesta muualla == * * Luokka:Intialaiset näyttelijät Luokka:Vuonna 1961 syntyneet Luokka:Elävät henkilöt
Bhakkarin piirikunta

Bhakkarin piirikunta (, , ) on yksi Pakistanin Punjabin provinssin 36 piirikunnasta. Se sijaitsee Indus- ja Chenab-jokien välissä ja rajautuu lännestä Khyber Pakhtunkhwan provinssiin, pohjoisesta Mianwalin piirikuntaan, idästä Khushabin piirikuntaan ja etelästä Layyahin ja Jhangin piirikuntiin. Piirikunta perustettiin vuonna 1982 erottamalla sen alue Mianwalin piirikunnasta. Pääkaupunki Bhakkarin lisäksi piirikunnan suurimmat kaupungit ovat Darya Khan, Mankera ja Kaloorkot. Näiden kaupunkien mukaan on myös nimetty piirikunnan neljä tehsiliä. == Lähteet == Luokka:Pakistanin Punjabin piirikunnat
Miguel Ángel López

Miguel Ángel López Nicolás (s. 3. heinäkuuta 1988 Murcia) on espanjalainen kilpakävelijä ja maailmanmestari. López voitti alle 23-vuotiaiden Euroopan- mestaruuden 20 kilometrin kävelyssä 2009 ajalla 1.22.23. Lontoon olympialaisissa 2012 hän sijoittui viidenneksi 20 kilometrin kävelyssä ajalla 1.19.49. Moskovan MM-kilpailuissa 2013 hän sijoittui samalla matkalla alun perin kolmanneksi, mutta nousi myöhemmin Aleksandr Ivanovin dopinghylkäyksen jälkeen hopeamitalistiksi. Zürichin EM-kilpailuissa 2014 hän voitti kultaa ajalla 1.19.44.European Athletics . Viitattu 16.8.2014 Pekingin MM-kisoissa 2015 Lopéz voitti kultaa uudella ennätysajallaan 1.19.14. Hän oli 20 kilometrin kävelyssä yhdestoista Rio de Janeiron olympialaisissa 2016, kymmenes Lontoon MM-kilpailuissa 2017 ja kuudes Berliinin EM-kilpailuissa 2018. Hän oli 35 kilometrin kävelyssä kymmenes Eugenen MM-kilpailuissa 2022, Münchenin EM-kilpailuissa 2022 hän voitti 35 kilometrin kultaa ajalla 2.26.49. Budapestin MM-kilpailuissa 2023 hän sijoittui 35 kilometrin kävelyssä 12:nneksi. == Henkilökohtaiset ennätykset == Lähde: IAAF * 5 000 metrin ratakävely: 18.46,95 (2016) * 10 000 metrin ratakävely: 38.06,28 (2016) * 10 kilometrin kävely: 39.29 (2015) * 20 000 metrin ratakävely: 1.24.52,6 (2008) * 20 kilometrin kävely: 1.19.14 (2015) * 35 kilometrin kävely: 2.25.58 (2022) * 50 kilometrin kävely: 3.53.52 (2016) == Lähteet == Luokka:Espanjalaiset kävelijät Luokka:Vuonna 1988 syntyneet Luokka:Elävät henkilöt
Rosoboroneksport

thumb|270px|Rosoboroneksportin pääkonttori Moskovassa. Rosoboroneksport () on vuonna 2000 perustettu Venäjän valtionkorporaatio Rostehin tytäryhtiö, joka vastaa maan aseiden, kaksoiskäyttötuotteiden ja näihin liittyvien palvelujen kaupasta ulkomaiden kanssa. Osakeyhtiömuotoisen yrityksen kotipaikka on Moskova. Vuonna 2013 se vei venäläisaseita 13,2 miljardin Yhdysvaltain dollarin arvosta. Tukholman rauhantutkimuslaitos SIPRIn mukaan Venäjä nousi vuonna 2013 maailman suurimmaksi aseidenviejäksi.SIPRI Importer/exporter TIV tables TIV=total trend-indicator value, Selite: valitaan tietokannasta esimerkiksi Exports from=All, Range of years= 2009-2013, Summarize data by recipient/supplier; , sipri.org, viitattu 15.8.2014 Toisen, venäläisen Vojennoje obozrenije-lehden tietoon nojautuvan lähteen mukaan Yhdysvaltain asevienti olisi kuitenkin ollut huomattavasti suurempi, 23,6 miljardia USD ja Ranska olisi ollut kolmanneksi suurin aseidenviejä (6,9 mrd. USD). Vuonna 2014 Venäjän Rosoboroneksport vei aseita noin 13 miljardilla dollarilla, toisen arvion mukaan Venäjän asevienti oli tuolloin 15 miljardia dollaria. Rosoboroneksportin osuus Venäjän aseviennistä on noin 80 prosenttia. Maa suunnitteli kasvattavansa aseidenvientiään vuonna 2015 EU:n, Yhdysvaltain ja muiden länsimaiden vientirajoituksista huolimatta. Yhtiö on läsnä tärkeimmillä kansainvälisillä aseteollisuusmessuilla. Venäjällä alan merkittävimpiin esittelytapahtumiin kuuluu vuosittainen Oboronexpo-näyttely.Oboronexpo, oboronexpo.com viitattu 16.8.2014, Joulukuussa 2014 Yhdysvallat aikoi lisätä yrityksen talouspakotteisiin, mikäli venäläisiä aseita myydään tai siirretään Syyriaan tai tietyille alueille Ukrainaa, Moldovaa tai Georgiaa ilman näiden valtioiden hallituksen suostumusta. == Lähteet == ==Aiheesta muualla== *Rosoboroneksport - Investoram (Yhtiön tilinpäätöksiä yms) (roe.ru) *Rossijski Mistral polutšit otetšesvennoje oružije (15.8.2014, Venäjän ostamasta ranskalaisesta Mistral-aluksesta) (vpk.name) *How to Do Business With a Blacklisted Russian Weapons Company (28.7.2008) (wired.com) Luokka:Rosteh Luokka:Aseteollisuus
Suomenlinnan panimo

Suomenlinnan panimo on Helsingin Suomenlinnassa sijaitsevan panimoravintolan yhteydessä toimiva, vuonna 1995 perustettu pienpanimo. Sen ensimmäiset myyntioluet valmistuivat vuonna 1997. Vuonna 2013 Suomenlinnan panimolle valmistui toinen, laajempi tuotantotila Vantaan Nikinmäkeen. Suomenlinnan panimo - Sveaborgs bryggeri on vuonna 1995 kaupparekisteriin rekisteröidyn Bitter-B Oy:n aputoiminimi. Osakeyhtiön toimitusjohtaja on Jari Tapanainen. Vuonna 2016 osakeyhtiön liikevaihto oli 0,9 miljoonaa euroa. Panimo valmistaa noin kymmentä olutta, kausioluita ja paria siideriä. Heino-konserniin kuuluva Uniq Drinks Finland (nykyisin Brukett Oy) osti Suomenlinnan panimon vuonna 2020. Yritys hankki omistukseensa myös Fiskarsin Panimon. Nykyisin Suomenlinnan panimo-Sveaborgs bryggeri on Suomenlinnan panimon vanhan taustayhtiön Bitter-B Oy:n aputoiminimi. Yrityksen Vantaan tuotanto on siirretty Fiskarsin veitsitehtaaseen, jossa toimii myös saman omistajan Fiskarsin Panimo. == Esimerkkejä Suomenlinnan panimon oluista == * Höpken Pils, 4,2 %: Helsinki Beer Festivalin 2013 pronssiolut sarjassaan (Vaalea lager enintään 4,7 %) * Piper Wit, 4,7 %: Helsinki Beer Festivalin 2013 hopeaolut sarjassaan (Vehnäoluet) Kuva:Suomenlinnan panimo - Höpken pils 1m.jpg| Höpken pils, Suomenlinnan panimon vaalea lagerolut. Kuva:Suomenlinnan panimo - Thor1m.jpg| Thor, Suomenlinnan panimon tumma olut. == Lähteet == == Aiheesta muualla == * Suomenlinnan Panimo (suomenlinna.fi) Luokka:Fiskars Luokka:Suomalaiset pienpanimot Luokka:Suomenlinna Luokka:Nikinmäki
Midnattsolscupen

Midnattsolscupen () oli vuosina 1982–2011 Ruotsin Tornionlaaksossa järjestetty jalkapalloturnaus, jonka pelipaikkoina olivat Ylitornio ja Pajala. Nimensä mukaisesti ottelut pelattiin lähinnä iltaisin ja öisin keskiyön auringon valossa. Turnaus oli tarkoitettu Norjan, Ruotsin ja Suomen pohjoisosien alasarjajoukkueille, mutta joinakin vuosina olivat mukana myös moskovalaiset Spartak Auto sekä FK Stolitsa, joista jälkimmäinen pelasi Venäjän neljännellä sarjatasolla. Midnattsolscupeniin osallistui parhaimmillaan yli 30 joukkuetta, (meänkieliksi) mutta turnaus lopetettiin vuoden 2011 jälkeen osanottajien vähyyden vuoksi. Ainoa Midnattsolscupenin voittanut suomalaisjoukkue oli rovaniemeläinen FC Santa Claus vuonna 1994. == Voittajat == * 1982 – IFK Tärendö * 1983 – Gällivare SK * 1984 – Gällivare SK * 1985 – Kiruna FF * 1986 – Grovfjord IL * 1987 – Notvikens IK * 1988 – Rutviks SK * 1989 – Rutviks SK * 1990 – Rutviks SK * 1991 – Assi IF * 1992 – Haparanda FF * 1993 – Haparanda FF * 1994 – FC Santa Claus * 1995 – Assi IF * 1996 – Kiruna FF * 1997 – Kiruna FF * 1998 – IFK Kalix * 1999 – Assi IF * 2000 – Spartak Auto * 2001 – Malmbergets AIF * 2002 – Kiruna FF * 2003 – Polcirkeln/Svanstein FF * 2004 – Spartak Auto * 2005 – Kiruna FF * 2006 – Spartak Auto * 2007 – Spartak Auto * 2008 – Kiruna FF * 2009 – Luleå SK * 2010 – FK Stolitsa * 2011 – FK Stolitsa == Lähteet == == Aiheesta muualla == *Midnattsolscupenin tuloksia vuosilta 2003–2008 Luokka:Ruotsin jalkapallokilpailut
Alankomaiden Antillien guldeni

Alankomaiden Antillien guldeni on Curaçaon ja Sint Maartenin rahayksikkö. Se jakaantuu 100 senttiin. Guldeni oli myös Bonairen, Saban ja Sint Eustatiuksen rahayksikkönä vuoteen 2010 saakka. Alankomaiden Antillien guldeni oli tarkoitus korvata uudella Karibian Guldenilla vuoden 2014 jälkeen, mutta hanke ei ole toistaiseksi edennyt.http://curacaochronicle.com/main/jardim-research- monetary-union-is-not-a-priority/ == Lähteet == Luokka:Amerikan rahayksiköt
Jake ja Mikä-Mikä-Maan merirosvot

Jake ja Mikä-Mikä-Maan merirosvot (Jake and the Never Land Pirates) on Disneyn tuottama lasten animaatiosarja, joka kertoo Jake-pojasta ja hänen ystävistään Liisistä ja Lassista. He seikkailevat Mikä-Mikä-Maassa opettavaisella tavalla. Usein he myös kamppailevat Kapteeni Koukkua ja tämän miehistöä vastaan. Sarjaa ovat Suomessa esittäneet Disney Junior ja Nelonen. Jake ja mikä-mikä-maan merirosvot sarjaa on tehty vuosina 2011-2015. == Pääroolit == === Suomenkielinen === * Akira Takaki/Joonas Janhunen - Jake * Aapo Pennanen - Lassi * Ninni Norra - Liisi * Reino Nordin - Kalle * Ville Pusa - Luikku * Pete Parkkonen - Haikku * Tom Pöysti - Simo * Antti Pääkkönen - Kapteeni Koukku * Henri Piispanen - Peter Pan * Jesse Janhunen - Jukka * Seera Alexander - Leena * Valtteri Saarinen - Mikko * Waltteri Helisalo - Lassi * Ilari Hämäläinen - Maukka Lisä-äänet: Katja Aakkula, Ninni Norra, Ilari Hämäläinen, Pete Parkkonen, Tero Koponen, Aapo Pennanen, Reino Nordin, Akira Takaki, Henri Piispanen, Aku Laitinen, Antti L. J. Pääkkönen, Hanna Kaila, Petrus Kähkönen, Tiia Louste, Ella Pyhältö, Ella Leppälä, Valtteri Saarinen, Joonas Janhunen, Kimmo Härmä, Katja Sirkiä & Riitta Havukainen == Aiheesta muualla == * Luokka:Lastenohjelmat Luokka:2010-luvun piirrossarjat
16 tähteä – 16 iskelmää

16 tähteä – 16 iskelmää on kokoelma-albumi konsertista, joka on pidetty 13. maaliskuuta 1975 Kulttuuritalolla Helsingissä. Sovittaja ja orkesterin johtaja on Eino Virtanen ja tuottaja Paavo Einiö. Äänityksen on tehnyt Finnlevyn Kari Tamminen. Kansitaiteesta vastaa Kauko Koponen. Levy-yhtiö on Oy Finndisc Ab, levymerkki RONDO ja LP-levyn kaupallinen tunnus ROLP 8 sekä kasetin ROKA 8. == Kappaleet == ; Sivu 1 1\. Annikki Tähti: : Niin paljon kuuluu rakkauteen – Love Is a Many-Splendored Thing – 2:58 : (Sammy Fain / Saukki) : © Scandia 2\. Kai Lind: : Sydänsuruja – Heartaches – 2:12 : (Al Hoffman / Saukki) : © Scandia 3\. Tuula-Anneli Rantanen: : Miksi kuljen – 3:03 : (Elemer Szentirmay) : © Fazer 4\. Eugen Malmstén: : Kohtalokas samba – 3:47 : (Georg Malmstén) : © Scandia 5\. Reijo Taipale: : Satumaa – 2:50 : (Unto Mononen) : Scandian suostumuksella, © Scandia 6\. Eila Pellinen: : Luokseni jääthän – Love Me Forever – 2:34 : (Gary Lynes / Orvokki Itä) : © Fazer 7\. Veikko Tuomi: : Lehdetön puu – 2:37 : (Timo Vuori / Annuli) : PSO:n suostumuksella 8\. Kai Hyttinen: : Buona sera, signorina – 2:50 : (C. Sigman – P. De Rose / Saukki) : Finnlevyn suostumuksella, © Scandia ; Sivu 2 1\. Erkki Junkkarinen: : Kaksi ruusua – Sherry Pink and Apple Blossom White – 3:05 : (Jacques Larue – Louiguy / Aarne Lohimies) : PSO:n suostumuksella, © Fazer 2\. Pirkko Mannola: : Pyssyllä ei miestä saa – You Can’t Get a Man with a Gun – 2:30 : (Irving Berlin / Reino Helismaa) : © Chappell 3\. Juha Eirto: : Tiikerihai – Tiger Shark – 3:24 : (Peter Hodgkinson / Aarne Lohimies) : © Fazer 4\. Ragni Malmstén: : Tango amerikkalaisittain – 2:36 : (Toivo Kärki / Reino Helismaa) : © Fazer 5\. Matti Heinivaho: : Tunturin juurella – 3:14 : (Trad. / Merja) : © Fazer 6\. Vieno Kekkonen: : Ei koskaan sunnuntaina – Never on Sunday – 2:52 : (M. Hadjidakis / Saukki) : © Scandia 7\. Eino Grön: : Sinitaivas – Blauer Himmel – 2:35 : (Joe Rixner / Pekka Saarto) : EMI:n suostumuksella, © Scandia 8\. Pirkko Jaakkola: : Pariisin taivaan alla – Sous le ciel de Paris – 2:30 : (Hubert Giraud / Pirkko Jaakkola) : © Fazer == Lähteet == * LP-levy 16 tähteä – 16 iskelmää (Oy Finndisc Ab RONDO ROLP 8) 1975 Luokka:Suomalaiset iskelmäalbumit Luokka:Vuoden 1975 konserttitallenteet
Meridiungulata

Meridiungulata on epävirallinen, hävinnyt ylälahko, joka kuuluu istukkanisäkkäiden osaluokkaan. Siihen luetaan useita Etelä-Amerikassa Tertiäärikaudella eläneitä lahkoja, kuten Pyrotheria, Notoungulata, Litopterna ja Astrapotheria. == Lähteet == *